Diari Oficial de la Generalitat Valenciana


Sumari del DOGV 6745, del 30-03-2012 (2012/3173)

RESOLUCIÓ de 20 de març de 2012, de la consellera d'Agricultura, Pesca, Alimentació i Aigua, per la qual es convoquen les ajudes compensatòries pels costos de prevenció i eradicació de la salmonel·losi en avicultura per a l'exercici 2012.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6745

Data del DOGV
:   30-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3173


Data del document
:   20-03-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Descriptors 

:   * ajuda pública

RESOLUCIÓ de 20 de març de 2012, de la consellera d'Agricultura, Pesca, Alimentació i Aigua, per la qual es convoquen les ajudes compensatòries pels costos de prevenció i eradicació de la salmonel·losi en avicultura per a l'exercici 2012. [2012/3173]  
El 27 d'abril de 2010 es va publicar l'Orde 12/2010, de 13 d'abril, per la qual s'establixen ajudes compensatòries pels costos de prevenció i eradicació de la salmonel·losi en avicultura (DOCV núm. 6254). Esta orde establix, en l'apartat quint, que les sol·licituds es formalitzaran en instància degudament omplida dirigida a la consellera d'Agricultura, Pesca, Alimentació i Aigua, en el termini de presentació que es determine en la corresponent convocatòria d'ajudes.  
  
L'esmentada orde s'ajustava als requisits establits en el Reglament 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament 70/2001 (DOCE 16.12.2006), i atés que les modificacions introduïdes respecte a l'Orde de 6 d'abril de 2009 no afectaven el contingut de la comunicació realitzada, es va mantindre el número de registre de l'ajuda, XA 156/2009.  
  
Així, i a fi que s'inicie per a l'exercici 2012 el procés de sol·licitud i tramitació de les ajudes mencionades, es publica esta resolució.  
  
Per tot això i a proposta del director general de Producció Agrària i Ramaderia, resolc:  
  
Apartat primer  
Convocar per a l'exercici 2012 les ajudes compensatòries pels costos de prevenció i eradicació de la salmonel·losi en avicultura, les bases reguladores d'estes ajudes estan contingudes en l'Orde 12/2010, de 13 d'abril de 2010, de la Conselleria d'Agricultura, Pesca i Alimentació (DOCV núm. 6254 de 27.04.2010).  
  
Apartat segon  
D'acord amb la Llei de Pressupostos per a l'exercici 2012 la dotació pressupostària serà de 451.000 €, a càrrec de la línia T3081 000, capítol IV del programa 714.80, Desenrotllament i Millora de la Ramaderia.  
  
  
Apartat tercer  
El termini de presentació de sol·licituds per a l'exercici 2012 serà de 20 dies hàbils comptadors a partir de l'endemà de la publicació d'esta resolució en el Diari Oficial de la Comunitat Valenciana.  
  
Apartat quart  
El desenrotllament del pla de servicis i actuacions previst s'haurà de justificar davant de l'Administració fins al dia 15 d'octubre de 2012, segons establix l'apartat octau de l'annex de l'Orde de 12/2010, de 13 d'abril.  
  
DISPOSICIÓ FINAL  
  
Es delega en el director general competent en matèria de ramaderia la concessió i denegació de les ajudes previstes en esta resolució.  
  
Esta resolució és definitiva en via administrativa, i contra la qual es podrà interposar, potestativament, recurs de reposició davant de la consellera d'Agricultura, Pesca, Alimentació i Aigua, en el termini d'un mes comptador des de l'endemà de la publicació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos a partir de l'endemà de la publicació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
  
  
València, 20 de març de 2012.- La consellera d'Agricultura, Pesca, Alimentació i Aigua: Maritina Hernández Miñana.